Z A P I S N I K
7. sjednice Vijeća mjesnog odbora Cvjetni trg
održane 19. prosinca 2021. u prostorijama Mjesnog odbora Kralj Petar Svačić, Preradovićeva 29, s početkom u 18:00 sati

Nazočni članovi Vijeća Mjesnog odbora Cvjetni trg: Milena Bekić Milinović, Nebojša Gavrilov, Dragan Hrnjak, Nela Jantol i Matea Vučić.


Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno 5 članova Vijeća, čime su stečeni uvjeti za raspravu i pravovaljano odlučivanje.
 
Vijeće Mjesnog odbora Cvjetni trg Vijeće jednoglasno prihvaća zapisnik s 6. sjednice Vijeća Mjesnog odbora Cvjetni trg.

Vijeće Mjesnog odbora Cvjetni trg, bez rasprave, jednoglasno donosi

DNEVNI RED

1. Zeleni otoci, mišljenje, daje se
2. Pješačka zona – anketa
3. Komunalno redarstvo – informacije
4. Pitanja i prijedlozi


Ad. 1. Zeleni otoci – mišljenje, daje se

Svi prisutni proučili su materijale za davanje mišljenja. Nela Jantol dodaje i kako je Vijeće Mjesnog odbora Cvjetni trg zaprimilo i dopis OŠ Josip Juraj Strossmayer u kojem se traži da se zeleni otoci ispred škole uklone jer se ne prazne dovoljno često i nagrđuju prostor i da škola ima svoje spremnike unutar dvorišta. Milena Bekić Milinović informira vijećnike o tome da je ispitivala mogućnost premještanja spremnika na put prema kazalištu Kerempuh i kako tamo postoje ugibališta za kontejnere, no dobila je službeni odgovor iz Čistoće da tamo vozila ne mogu proći zbog krošnji okolnih stabala. Članovi Vijeća raspravljaju o lokaciji premještanja ovog zelenog otoka prema zapadu Varšavske ulice, no taj dio je u ovlasti Mjesnog odbora Andrija Medulić. Dogovor je da će predsjednica kontaktirati predsjednika tog mjesnog odbora i pitati žele li da se tamo premjesti taj zeleni otok. 
Nadalje se raspravlja kako su neki zeleni otoci smanjeni u broju kontejnera (npr. na uglu Berislavićeve i Preradovićeve). Nela Jantol predlaže da se svakako treba povećati broj spremnika za plastiku jer ukupno na području Mjesnog odbora Cvjetni trg postoje samo dva na istoj lokaciji (na križanju Gundulićeve i Hebrangove, jedno zvono za plastiku i jedan spremnik s pomičnim poklopcem), a plastični otpad predstavlja volumenom najveći otpad u kućanstvima. Raspravlja se i o tome da se karton odlaže pored spremnika i što odaje dojam neurednosti svakog zelenog otoka koji ima zvono za papir. Također se spominje problem nedovoljno frekventnog pražnjenja spremnika što dovodi do prenatrpanosti.

Nakon rasprave, članovi Vijeća jednoglasno su donijeli sljedeći


Z A K L J U Č A K

[bookmark: _Hlk94777453]o formiranju zelenih otoka

1. Na uglu Preradovićeve i Hebrangove, uz postojeće zvono za staklo, potrebno dodati spremnik za plastiku s pomičnim poklopcem.

2. [bookmark: _GoBack]Na uglu Berislavićeve i Preradovićeve, tamo gdje je bio prijašnji zeleni otok, ponovo postaviti spremnik za plastiku (s pomičnim poklopcem) i zvono za papir. Predlaže se i da se na postojeći stup za naplatu parkinga postavi i kamera i označi prostor da je pod video nadzorom (kako bi se minimizirala devastacija lokacije nepropisnim odlaganjem drugih vrsta otpada).

3. Ovaj se zaključak dostavlja Gradskom uredu za mjesnu samoupravu.


Ad. 2. Pješačka zona - anketa

Raspravlja se o tome kako bi se provodila anketa za građane oko poboljšanja uvjeta u Masarykovoj ulici. Matea Vučić informira ostale članove Vijeća da se ne smije anketirati tako da se po portafonima, ali da se možda može ostaviti anketa po kutijama za oglasnike po pojedinim ulazima. Okvirni dogovor je da bi se najvjerojatnije provodila na ulici, no pitanja ankete treba odobriti odbor za promet. 


Ad. 3. Komunalno redarstvo – informacije

Milena Bekić Milinović prenosi informacije koje ima s iskustvom s komunalnim redarima. Govori da je zadovoljna sa suradnjom i kako su komunalni redari odgovorili na naše upite i zahtjeve oko uređivanja prostora ispred Mjesnog odbora Cvjetni trg u Prolazu sestara Baković gdje je bilo potrebno ukloniti žardinjere za koje prethodnici nisu ishodili rješenje, kao i suncobrane ugostiteljskog objekta odložene kod Varšavske. Također spominje odličan rad jednog od radnika Čistoće i predlaže nagrađivanje radnika koji obavljaju svoj posao s iznimnim zalaganjem. Dogovor je da će se izvidjeti takve mogućnosti, ali i poslati pohvala za navedenog radnika. 


Ad.4. Pitanja i prijedlozi

· Građanin FG postavlja pitanje može li se pronaći rješenje za premještanje spremnika za odlaganje otpada (jedan spremnik je od ugostiteljskog objekta, drugi za komunalni otpad od zgrade Teslina 16, treći za biootpad) koje pripada zgradama Preradovićeva 5 i Teslina 16 koji se trenutno nalaze ispred Tesline 16. Spremnici se nalaze ispred izloga Galerije Forum Kulturno informativnog centra koja ima dugu tradiciju zagrebačkih galerija. Spremnici za otpad nagrđuju prostor oko galerije što je naglašeno u vrijeme izložbi ili umjetničkih instalacija u izlogu galerije. Dragan Hrnjak postavlja pitanje prijedloga gdje bi se spremnici mogli izmjestiti, FG odgovara kako je već cijela Teslina ulica puna spremnika i da postoji mogućnost da su spremnici unutar zgrade na Teslinoj 16 u dvorištu i za to je potrebno dogovoriti se sa suvlasnicima zgrade. Članovi Vijeća kratko raspravljaju o tome mogu li utjecati na dogovore suvlasnika te zaključuju kako nemaju ovlasti nalagati postupanje za privatne prostore. Raspravlja se i o tome je li možda potrebno postaviti više spremnika, no FG smatra da to nije dobro i da je sad manje spremnika nego prije upravo zbog inicijative Galerije Forum. Milena Bekić Milinović daje primjer za drugu lokaciju gdje zgrada ima dogovor s nadležnom službom Čistoće i upravitelja zgrade gdje je radnicima Čistoće dostavljena šifra za ulaz u vežu zgrade i gdje se onda odlažu spremnici prilikom redovnog pražnjenja spremnika. Predlaže da se takav dogovor proba postići i za zgradu Teslina 16 te daje kontakte predstavnika službe Čistoće za daljnji dogovor. Članovi Vijeća se također stavljaju na raspolaganje ako će biti potrebna medijacija tj. pozivaju i da se predstavnik suvlasnika javi vijećnicima ako treba daljnje smjernice.
· Milena Bekić Milinović izvještava o sjednici školskog odbora OŠ Ivan Gundulić i da je trenutni problem pedagog koji je samo na pola radnog vremena (škola ima oko 350 učenika).
· Spominje se problem vremena dostave koje je trenutno preko cijelog dana i dostavna vozila (pogotovo zbog potreba kućica na adventu) su tijekom cijelog dana na pločniku na Cvjetnom trgu, Gajevoj i drugim ulicama. Prijedlog je da se ograniči vrijeme dostave do 9 sati ujutro, kako je to bilo prije nekoliko godina. Prijedlog će se dostaviti Vijeću Gradske četvrti Donji grad na odlučivanje.
· Milena Bekić Milinović napominje kako još uvijek postoji problem neuređenosti napuštenih lokala koji su gradska imovina. Dragan Hrnjak nadodaje da postoje lokali čiji su najmoprimci dobili prostor od Grada, ali nisu još uvijek ništa pokrenuli u tim prostorima i oni stoje neodržavani. Prijedlog članova Vijeća jest da se prostori iznajme umjetničkim obrtnicima da se ožive prostori i da se potakne održavanje.
· Dogovor je među članovima Vijeća da se trenutna dežuranja privremeno ukinu zbog trenutne epidemiološke situacije. 

Sjednica je završila u 19:30

Zapisnik sastavila: Nela Jantol

Zagreb, 19. prosinac 2021.

